張敬軒自爆想做馬主名都改定 COLLAR親歷花蓮地震被嚇驚
2024年04月28日 16:08
東網電視
更多新聞短片
歌手張敬軒、女團COLLAR成員蘇雅琳(Ivy So)、許軼(Day)、王家晴(Candy)及樂隊Pandora今日(28日)現身沙田馬場擔任表演嘉賓,獲大批粉絲入場支持,張敬軒分別獻唱了《騷靈情歌》、《青春告別式》及《青春常駐》,又向在場粉絲揮手打招呼,表示感覺有如在紅館開騷一樣。軒公受訪時指自己是第3次入場表演:「佢哋話凡係有投注嘅地方都好講『老黎』(好運),我都希望自己做一個『老黎』嘅開幕嘉賓。」談到曾撞樣騎師麥偉利,他笑言今日雖未能與對方碰面,但二人早已成為筆友,會間中傳訊息問侯對方,又指自己平日會小注怡情,雖然未必有時間鑽研賽績,但身邊朋友也會給他投注貼士,稱自己向來眼光不俗:「有時同啲世叔伯夾份投注都冇搭沉船,有斬獲嘅。」他笑言主要是娛樂一下,藉此與世叔伯們聯繫感情。他透露曾於騎術學校學習策騎,也有意思想成為馬主,更已替未來愛駒想好名字「軒軒有力」,但笑指要先養掂自己,又透露自己喜歡動物,人生目標是想開農場:「養唔同嘅動物,原來動物係鍾意聽歌,我試過喺騎術學校向佢哋唱《酷愛》,佢哋會行埋嚟聽,唔知係咪以為我求偶,哈哈!」
至於3位COLLAR成員就笑言會找機會向在場嘉賓問貼士碰碰運氣。談到團隊早前到台灣進行拍攝兼順道旅行,她們表示經歷了花蓮大地震後的餘震,人生首次經歷地震坦言被嚇驚,Day説:「同Winka(陳泳伽)出咗去食早餐,食食吓見到天花啲燈不停搖晃,嚇到我即刻匿入枱底,不過張枱好似好唔穩陣咁。」Ivy So則表示當時仍在酒店睡覺:「瞓瞓吓覺震醒咗,扎醒嗰下仲以為自己坐緊架貨車,搖得好勁,好似喺龍翔道行緊咁。」而正在考試的Candy就表示當時身在香港,知到台灣地震相當擔心,更即時發訊息慰問Ivy So,得知大家平安才放下心頭大石。她表示考試尚有一星期,不過已完成手上功課固心情輕鬆,笑言考完試會與家人外出吃飯放鬆:「考試期間都係留喺屋企自己煮。」問到有否瘦了?她笑言自己體重飄忽,故不敢評論。
另談到曾與Day傳緋聞的《全民造星V》參賽者魏念恩(Nathan),上月於網上發布「死亡預告」後企圖輕生,Day表示自己也不清楚細節,指事發後有慰問對方,獲對方回覆了一句「平安」後已沒有再聯絡。